alexandrainst/scandi-wiki huggingface dataset:
Eurovision Song Contest 1983

Eurovision Song Contest 1983 (ESC 1983) var den 28. gongen Eurovision Song Contest blei arrangert. Konkurransen blei halden i Rudi-Sedlmayer-Halle i München i Vest-Tyskland. Finalen fann stad laurdag 23. april. Luxembourg vann konkurransen med songen «Si la vie est cadeau», framført på fransk av Corinne Hermès.

På eit tidspunkt under poengutdelinga kom det mumling og buing frå salen; det var då det blei klart at den greske juryen valde å gi vertslandet Vest-Tyskland berre eitt poeng. Mange i salen applauderte då den nederlandske juryen gav Luxembourg berre eitt poeng, noko som fekk programleiaren til å sleppe ein nervøs latter.

Bidraga

Finale 
 Finalen blei halden den 23. april 1983 i Rudi-Sedlmayer-Halle.
 Luxembourg vann konkurransen for femte gong.
 Noreg og Austerrike kom på ein delt 9. plass.
 Italia og Finland kom på ein delt 11. plass.
 Tyrkia og Spania kom på ein delt 19. plass.

Kjelder 

Denne artikkelen bygger på «ESC 1983» frå , «ESC 1983» frå  og VG.no, den 20. mars 2011.  

Musikk i 1983
Eurovision Song Contest etter år
Hans Bjørnstad

Hans Bjørnstad () var ein norsk skihoppar frå Lier. Han representerte Ski- og Ballklubben Drafn og vart verdsmeister i skihopp i 1950 i Lake Placid.

Aktiv
Bjørnstad vann fem førstepremiar i hopprenn i 1946-sesongen, og han vart nummer tre i junior-NM og nummer 5 i Holmenkollen. Året etter vart han nummer 6 i noregsmeisterskapen. I 1948 vann han fem skirenn, mellom anna krinsmeisterskapen, og han tok ein sjetteplasss i Holmenkollen. Også i 1949 vart han nr 6 i Holmenkollen, men vann hopprenn både i Drafnkollen og Skuibakken. Viktigast i 1949-sesongen var nok likevel at han vart med i uttakingsrennet til verdsmeisterskapen 1950.

Kring juletid 1949 reiste Bjørnstad til Skuibakken i Bærum for å trene med landslaget, etter oppfordring frå den sentrale idrettsleiaren Hansteen Johansen. Det enda med at Bjørnstad kom med i hopptroppa til VM i Lake Placid, som sjuandemann på laget. Etter nokre oppvarmingsrundar i OL-bakken var det ingen tvil om at han måtte få starte i VM-hopprennet. Bjørnstad presterte over evne i tevlinga, og vart verdsmeister med klar margin. Han hadde dei to lengste hoppa i tevlinga, 68 meter og 68,5 m, og fekk seks poeng meir enn svensken Ture Lindgren. På bronseplasss kom Arnfinn Bergmann.

Same året som Bjørnstad tok VM-gull, vart han også nummer to i Holmenkollen og fekk sølvmedaljen i NM. Han kom ikkje med til OL i Oslo 1952, men viste si klasse då han slo til med 127 meter, hans lengste hopp nokon gong, og vart bestemann under eit kvalifikasjonsrenn i Oberstdorf 27. februar 1952.

Tida rundt Bjørnstads gjennombrot var ei brytningstid i internasjonal hoppsport. Bjørnstad prøvde nye teknikkar. Mellom anna prøvde han ut ein ny type sats som seinare vart kalla «fartssats».

Besteplasseringar i internasjonale meisterskap og renn
1948: Nr 6 i Holmenkollen
1950: Verdsmeister i Lake Placid. Nr 2 i Holmenkollen
1951: Nr 7 i Holmenkollen
1952: Nr 6 i Holmenkollen

Medaljar og besteplasseringar i noregsmeisterskap
1950: Sølvmedalje i Skuibakken i Bærum, 0,9 poeng bak Torbjørn Falkanger
1952: Bronsemedalje i Porsgrunn

Kjelder
Bokmålswikipedia

Norske skihopparar
Folk frå Lier
Frithjof Prydz

Frithjof Prydz () var ein norsk skihoppar og tennisspelar frå Oslo. Han vart individuell noregsmeister i skihopping to gongar, og i tennis tre gongar.

Skihopp
Skihopparen Prydz slo gjennom då han i 1968 i Løklibakken i Ørskog vart nummer fire i noregsmeisterskapen i normal bakke. I NM-renna for 1971 vart han nummer to i normalbakken og tre i den store bakken. Same sesongen tok han sin einaste internasjonale siger då han vann hopprennet i Lahti. I 1972 tok han sin første NM-tittel med gull i storbakken, Ingolf Mork og Bjørn Wirkola kom på dei andre medaljeplassane. I 1973-sesongen delte han gullmedaljen med Lars Grini i normalbakkerennet, medan det vart bronse i storbakken.  Prydz tok si siste NM-medalje i 1975, eit sølv i storbakken, bak Odd Grette, men føre den nye NM-kongen Johan Sætre. Prydz tevla for osloklubben Ready.

Besteplasseringar i internasjonale meisterskap og renn
1970: Nr 6 i Holmenkollen
1971: Siger i Lahti
1972: Nr 8 i Lahti
1972/73: Nr 15 i Oberstdorf
1975: Nr 4 i Holmenkollen

Medaljar og besteplasseringar i noregsmeisterskap
Ski-NM 1968: Nr 4 i normalbakken i Ørskog
Ski-NM 1970: Nr 8 i storbakken i Meldal
Ski-NM 1971: Sølvmedalje i normalbakken i Rælingen, og bronsemedalje i storbakken i Bærum
Ski-NM 1972: Gullmedalje i storbakken i Trondheim
Ski-NM 1973: Gullmedalje i normalbakken i Vang og bronsemedalje i storbakken på Lillehammer
Ski-NM 1974: Nr 8 i storbakken i Meldal
Ski-NM 1975: Sølvmedalje i storbakken i Bærum

Tennis
Prydz fekk med seg 21 NM-titlar i tennis, og spela 15 Davis Cup-kampar (4 sigrar og 11 tap).
Utandørs: 
Menn single: 1968
Menn double: 1969, 1973, 1974 
Mixed double: 1970-1972, 1974, 1976, 1977, 1979 
Innandørs: 
Menn single: 1979, 1980
Mixed double: 1968, 1976, 1977, 1979, 1980, 1985

Ellen Grindvold frå Oslo Tennisklubb var Prydz sin makker i mixed double.

For sine prestasjonar som skihoppar og tennisspelar mottok Frithjof Prydz Egebergs Ærespris i 1971.

Kjelder
Sportsboken, aktuelle årgangar
Bokmålswikipedia

Notar

Norske skihopparar
Norske deltakarar under vinter-OL 1972
Vinnarar av Egebergs Ærespris
Roar Hagen

Roar Hagen () er ein norsk avisteiknar og illustratør.

Han har utdanning  som grafisk formgivar. Han starta  som avisteiknar i Sunnmørsposten i 1975. I åra 1978 til 1986 var han i Stavanger Aftenblad. Frå 1986 har Roar Hagen vore avisteiknar i VG. Frå 1989 har han vore tilslutta Cartoonists & Writers Syndicate i New York, som formidlar teikningar til rundt 200 aviser og magasin over hele verda. Han har hatt teikningar i mellom anna Die Zeit, International Herald Tribune, Der Spiegel, Newsweek og Time Magazine. 

Han har gjeve ut bøkene (Ikke bare) djevelstreker og  Den norske fortellingen, sistnemnde eit utval av teikningar med kommentarar frå dei siste 40 åra. Saman med Arill Riise har han gjeve ut  Livet på Sunnmøre blant bona og dæmmagutta (1998) og Sild og Grandiosa (2006).

Roar Hagen er far til skodespelaren Pål Sverre Valheim Hagen.

Prisar og utmerkingar
1997, 2007 og 2015: Årets avistegning
2004: International Caricatura Politica Award, Forte dei Marmi Italia

Verkliste
 2003: (Ikke bare) djevelstreker, Schibsted
 2016: Den norske fortellingen: Fire tiår slik en tegner ser det Vigmostad og Bjørke, 2016 ISBN 9788251687256

Kjelder

Knut Olav Åmås [red.]: «Hagen, Roar» i Hvem er hvem? (Aschehoug, 2008)

Denne artikkelen bygger på «Roar Hagen» frå ,  den 20. mars 2011.  

Norske avisteiknarar
Norske illustratørar
Folk frå Ørsta
Ingrid Bjerkås

Ingrid Bjerkås () var den første kvinnelege presten i Den norske kyrkja (men ikkje i Noreg som det ofte vert sagt, då Metodistkyrkja i Noreg var tidlegare ute).  

Bjerkås vart cand. theol ved Universitetet i Oslo i 1958. Ho tok praktisk-teologisk eksamen i 1960. 19. mars 1961 vart ho ordinert av Hamar-biskopen Kristian Schjelderup i Vang kyrkje.

Bjerkås var sokneprest til Berg og Torsken på  Senja frå 14. april 1961 til 1965. Etter det var ho prest ved Martina Hansens hospital i Bærum.

Ingrid Bjerkås sat på Grini fangeleir frå 17. desember 1943 til 31. januar 1944.

I 1966 gav ho ut sjølvbiografien Mitt kall. Same året fekk ho Petter Dass-medaljen.

Kjelder
Denne artikkelen bygger på «Ingrid Bjerkås» frå ,  den 20. mars 2011.  
 

Folk frå Asker
Kvinner i norsk historie
Norske prestar
Nordmenn frå andre verdskrigen
Etne Sparebank

Etne Sparebank har ei lang historie. Planen for Etne Sparebank vart stadfesta ved kgl. res. 18.april 1860. Banken feira 150 års jubileum i 2010.
I 1860 vart det valt inn bønder frå dei ulike sokn i Etne til styret. Ein skulelærar/klokkar vart tilsett som kasserar.
Etter kvart fekk banken vera med på å gjera det lettare for næringslivet og dermed skape framgang i bygda. Banken har på svært mange måtar vore ein viktig del av historia til Etne og alle som har budd og som bur der. 

Eit av føremåla til banken er å gi ålmennyttige gåver. Først og fremst gjennom direkte kronebidrag til ulike lag og forreningar i kommunen.

Etne Sparebank har alltid vore ein sjølvstendig bank. I strategiplanen til banken står det: ”Etne Sparebank skal vera ein solid, stabil og konkurransedyktig medspelar i lokalsamfunnet”

Norske bankar
Føretak skipa i 1860
Etne kommune
1860 i Noreg
Gry Johansen

Gry Johansen () er ei dansk songar. Ho vann Dansk Melodi Grand Prix 1983 og fekk representere Danmark i Eurovision Song Contest 1983. Ho har og vore med i Dansk Melodi Grand Prix 1989 og  Dansk Melodi Grand Prix 2000.

Danske songarar
Dansk Melodi Grand Prix-deltakarar
Dansk Melodi Grand Prix-vinnarar
Danske Eurovision Song Contest-deltakarar
Kiryat Arba

Kiryat Arba eller Qiryat Arba (hebraisk skrift קִרְיַת־אַרְבַּע) er ei urban israelsk busetjing på den okkuperte Vestbreidda. Busetjinga ligg i utkanten av den palestinske byen Hebron i Judeafjella. Folketalet er 7593.(2012) Kiryat Arba vert, saman med dei andre israelske busetjingane på Vestbreidda, rekna som ulovleg etter folkeretten.

Kjelder

Hebron
Blanda israelske busetjingar
Busetnader grunnlagde i 1968
israelske busetjingar på Vestbreidda
Kedumim

Kedumim (hebraisk skrift קְדוּמִים), òg Qedumim, er ei israelsk busetjing på den okkuperte Vestbreidda. Busetjinga vart grunnlagt i 1975. Folketalet er 4219.(2012) Kedumim vert, saman med dei andre israelske busetjingane på Vestbreidda, rekna som ulovleg etter folkeretten.

Bakgrunnsstoff
Kedumim si nettside på hebraisk og engelsk

Blanda israelske busetjingar
Busetnader grunnlagde i 1975
israelske busetjingar på Vestbreidda
Karnei Shomron

Karnei Shomron (hebraisk קרני שומרון, tyder Samaria sine lysstråler), er ei israelsk busetjing og lokal kommune på den okkuperte Vestbreidda. Busetjinga vart grunnlagt i 1977. I 2012 var folketalet i Karnei Shomron på 6 570. Karnei Shomron ligg i Qalqilya-provinsen og vert, saman med dei andre israelske busetjingane på Vestbreidda, rekna som ulovleg etter folkeretten. Den israelske sperringsmuren/-gjerdet på Vestbreidda går aust for Karnei Shomron, og skil dermed busetjinga frå resten av Vestbreidda.

Karnei Shomron ligg 48 km nordaust for Tel Aviv og 85 km nord for Jerusalem.

Kjelder

Bakgrunnsstoff
Karnei Shomron si nettside  på hebraisk

Blanda israelske busetjingar
Busetnader grunnlagde i 1977
israelske busetjingar på Vestbreidda
Busetjinga Immanuel

Immanuel, (hebraisk skrift עִמָּנוּאֵל) òg skrive Emmanuel eller Emanuel, er ei israelsk busetjing og ein lokal kommune på den okkuperte Vestbreidda. Immanuel vart grunnlagd i 1983. I følgje Israelsk statistisk sentralbyrå hadde han eit folketal på 3 660 i 2011, hovudsakleg harediske, ortodokse jødar.  Immanuel vert, saman med dei andre israelske busetjingane på Vestbreidda, rekna som ulovleg etter folkeretten. Den israelske sperringsmuren/-gjerdet på Vestbreidda går aust for Immanuel, og skil dermed busetjinga frå resten av Vestbreidda.

Kjelder

Bakgrunnsstoff 
Offisiell nettstad på hebraisk

Religiøse israelske busetjingar
Busetnader grunnlagde i 1983
israelske busetjingar på Vestbreidda
Har Adar

Har Adar (hebraisk הר אדר), er ei israelsk busetjing og lokal kommune på den okkuperte Vestbreidda. Busetjinga vart grunnlagt i 1982. Folketalet er 2700.(2007) Han ligg nær Abu Ghosh og Den grøne linja, kring 15 kilometer vest for Jerusalem i Jerusalem-provinsen og vert, saman med dei andre israelske busetjingane på Vestbreidda, rekna som ulovleg etter folkeretten. Den israelske sperringsmuren/-gjerdet på Vestbreidda går aust for Har Adar, og skil dermed busetjinga frå resten av Vestbreidda.

Om lag 600 palestinske arbeidarar arbeider i Har Adar som dagpendlarar. Lokalstyresmaktene i Har Adar har forbode palestinarane å gå rundt i busetjinga på eiga hand, eller handla i butikken i Har Adar. Arbeidarane må køyrast rundt av arbeidsgjevarane sine dersom dei har ærend.

Fotnotar

Bakgrunnsstoff
Har Adar si nettside på hebraisk

israelske busetjingar
Busetnader grunnlagde i 1982
israelske busetjingar på Vestbreidda
Giv'at Ze'ev

Giv'at Ze'ev (hebraisk גבעת זאב, er ei israelsk busetjing på den okkuperte Vestbreidda, fem kilometer nordvest for Jerusalem. Busetjinga vart grunnlagt i 1982. Folketalet er over 14 000.(2013) Giv'at Ze'ev vert, saman med dei andre israelske busetjingane på Vestbreidda, rekna som ulovleg etter folkeretten. Den israelske sperringsmuren/-gjerdet på Vestbreidda svingar utom Giv'at Ze'ev, og skil dermed busetjinga frå resten av Vestbreidda.

9. mars 2008 gav den israelske statsministeren Ehud Olmert løyve til bygging av 750 nye bustader i Giv'at Ze'ev, i strid med den dåverande politikken om å frysa ny bygging i eksisterande busetjingar. Olmert argumenterte med at løyvet opphavleg var gitt i 1999, men at bygginga berre hadde vore sett på vent grunna den andre intifadaen i 2000. Bygginga vart kritiserte av dei palestinske sjølvstyresmaktene, USA og EU.

Fotnotar

Bakgrunnsstoff
Givat Zeev kommune 

Blanda israelske busetjingar
israelske busetjingar på Vestbreidda
Busetnader grunnlagde i 1982
Elkana

Elkana eller Elqana (hebraisk אלקנה, er ei israelsk busetjing og lokal kommune nordvest i Samariahøgdene på den okkuperte Vestbreidda. Busetjinga vart grunnlagt i 1977. Folketalet er 3500 (2009). Elkana vert, saman med dei andre israelske busetjingane på Vestbreidda, rekna som ulovleg etter folkeretten, noko om israelske styresmakter ikkje godtek.

Elkana ligg like aust for Den grøne linja og byen Rosh HaAyin.  Den israelske sperringsmuren/-gjerdet på Vestbreidda svingar austom Elkana, og skil dermed busetjinga frå resten av Vestbreidda.

Kjelder
Denne artikkelen bygger på «Elkana» frå ,  den 14. september 2015.  
 

 
Blanda israelske busetjingar 
Busetnader grunnlagde i 1977
israelske busetjingar på Vestbreidda
Efrat

Efrat (hebraisk אפרת, tidlegare Efrata (hebraisk skrift אֶפְרָתָה) er ei israelsk busetjing og ein lokal kommune i Judeafjella på den okkuperte Vestbreidda. Busetjinga vart grunnlagt i 1983. Folketalet er 8500.(2010) Efrat vert, saman med dei andre israelske busetjingane på Vestbreidda, rekna som ulovleg etter folkeretten. Efrat ligg 12 km sør for Jerusalem, mellom Betlehem og Hebron, 6,5 km aust for the Den grøne linja. Den israelske sperringsmuren/-gjerdet på Vestbreidda svingar austom Efrat, og skil dermed busetjinga frå resten av Vestbreidda. Busetnaden ligg 960 meter over havet. 

Efrat hadde 9 238 innbyggjarar i januar 2013.

Historie

I bronsealderen låg det ein busetnad i området der Efrat ligg i dag. Det er gjort arkeologiske utgravingar som har avdekt ein gravplass og meir enn tjue gravgrotter. 

Den moderne Efrat vart grunnlagd i 1983 av Moshe Moskovits som vart den første borgarmeisteren i kommunen.

Kjelder
Delar av denne artikkelen bygger på «Efrat» frå ,  den 14. september 2015. 
 oppgav desse kjeldene:

Bakgrunnsstoff
Efrat sine nettsider  på hebraisk og engelsk

Religiøse israelske busetjingar
Busetnader grunnlagde i 1983
Gush Etzion
israelske busetjingar på Vestbreidda
Beit El

Beit El (hebraisk בית אל, er ei israelsk busetjing og ein lokal kommune sentralt på den okkuperte Vestbreidda. Busetjinga vart grunnlagt i 1977. Folketalet er over 6000.(2013) Beit El ligg i Ramallah og al-Bireh-provinsen og vert, saman med dei andre israelske busetjingane på Vestbreidda, rekna som ulovleg etter folkeretten.

Kjelder

Bakgrunnsstoff 
 Bet El sine nettsider  på hebraisk

Stader i Det gamle testamentet
Busetnader grunnlagde i 1977
Religiøse israelske busetjingar
Israelske busetjingar på Vestbreidda
Beit Aryeh-Ofarim

Beit Aryeh-Ofarim (hebraisk בית אריה-עופרים), er ei israelsk busetjing og ein lokal kommune nord på den okkuperte Vestbreidda. Busetjinga ligg i Ramallah og al-Bireh-provinsen og vert, saman med dei andre israelske busetjingane på Vestbreidda, rekna som ulovleg etter folkeretten. Han ligg 32 km nord for Jerusalem og 25 km aust for Tel Aviv nær den palestinsk landsby Al-Lubban al-Gharbi, 3,8 km kilometer aust for Den grøne linja, og innafor sperringa til Israel.

Kjelder

Bakgrunnsstoff
Beit Aryeh-Ofarim sine nettsider  på hebraisk

Kommunar i Israel
israelske busetjingar
Busetnader grunnlagde i 1981
1981 i Israel
Alfei Menashe

Alfei Menashe (hebraisk אלפי מנשה), er ei israelsk busetjing på den okkuperte Vestbreidda. Han fekk status som lokal kommune i 1987. I 2013 hadde han 8 036 innbyggjarar. Busetjinga ligg i Qalqilya-provinsen og vert, saman med dei andre israelske busetjingane på Vestbreidda, rekna som ulovleg etter folkeretten. Israel sin separasjonsmur/-gjerde svingar rundt Alfei Menashe, og skil dermed busetjinga fysisk frå resten av Vestbreidda.

Kjelder

Bakgrunnsstoff
Offisiell nettstad 

Blanda israelske busetjingar
israelske busetjingar på Vestbreidda
Busetnader grunnlagde i 1983
SN sin høgkommissær for menneskerettar

SN sin høgkommissær for menneskerettar (eng. Office of the UN High Commissioner for Human Rights, OHCHR, tidlegare UNHCHR) er ei spesialavdeling i SN-systemet som blei oppretta i 1994 for å verna om menneskerettane som er skrivne ned i Menneskerettsfråsegna frå 1948 og garanterte under folkeretten. Høgkommissæren har formell rang som visegeneralsekretær i SN. 

Avdelinga blei grunnlagd på basis av ei anbefaling frå verdskonferansen om menneskerettar i 1993,
etter påtrykk frå mellom anna dei nordiske landa. Arbeidet hennar er retta mot styresmakter i form av direkte rådgjeving, forpliktande avtalar og traktatar, og skiping og og bygging av statlege og ikkje-statlege institusjonar.

Høgkommissærar
 José Ayala-Lasso ( 1994-1997)
 Mary Robinson ( 1997-2002)
 Sérgio Vieira de Mello ( 2002-2003)
Louise Arbour ( 2003-2008)
 Navi Pillay ( frå 2008)

Kjelder
Denne artikkelen bygger på «FNs høykommissær for menneskerettigheter» frå ,  den 20. mars 2011.  
 

Skipingar i 1994
Dei sameinte nasjonane
Wyclef Jean

Nel Ust Wyclef Jean () er ein haitisk-amerikansk songar, musikkprodusent og politisk aktivist.

Biografi 

Wyclef Jean vart fyrst kjend som ein av rapparane i hip-hop-trioen Fugees frå 1992 til 1997, saman med Pras Michel og Lauryn Hill. I -97 starta han solokarrieren sin med plata The Carnival. Han har hatt stor suksess som soloartist, og vart m.a. kjend for hitsa Gone Till November og 911. Fram til 2011 har han stått for ni soloutgjevingar. Wyclef Jean opptredde mellom anna på Nobels Fredspriskonsert i Oslo i 2009.

I 2010 ynskte han å stille til presidentvalg på Haiti, men fekk ikkje stille fordi han ikkje har fast base i landet. Den siste plata hans frå 2011 har då også fått tittelen If I Were President: The Haitian Experience. 19. mars 2011 blei han skoten i handa utanfor Port-au-Prince, men blei utskriven frå sjukehuset dagen etter.

Wyclef Jean er gift med Marie Claudinette, og dei har ei adoptivdotter saman.

Diskografi 

 1997: The Carnival 
 2000: The Ecleftic: 2 Sides II a Book 
 2002: Masquerade 
 2003: Greatest Hits 
 2003: The Preacher's Son 
 2004: Welcome to Haiti: Creole 101 
 2007: Carnival Vol. II: Memoirs of an Immigrant
 2009: From the Hut, To the Projects, To the Mansion 
 2011: If I Were President: The Haitian Experience

Kjelder 

 Artikkelen er basert på Engelsk Wikipedia om Wyclef Jean, henta inn 25. mars 2011.

Referansar 

Haitiske songarar
Haitiske plateprodusentar
USA-amerikanske songarar
USA-amerikanske rapparar
USA-amerikanske plateprodusentar
Haitisk-amerikanarar
Fugees
Politivald

Politivald viser til valdsbruk frå politiet. Ved sida av militærvesenet er politiet vanlegvis den einaste institusjonen med lovfesta myndigheit til autorisert maktbruk. Visse former for valdsbruk blir generelt oppfatta som legitime, som avgrensa bruk av vald ved arrestasjonar eller for å hindra skade frå ein valdsbrukar. Andre typar praksis, som overdriven eller unødvendig valdsbruk eller bruk av vald for å tvinga fram tilståingar (tortur), blir gjerne rekna som illegitim og kan strida mot lovverk eller internasjonale menneskerettar. Kva som er «nødvendig» og kva som er «unødvendig» valdsbruk kan vera vanskeleg å skilja klart, og situasjonar blir gjerne oppfatta ulikt av valdsutøvarar og dei det blir utøvd vald mot.

Politivald i Noreg
I Noreg er politivaldsakene i Bergen på 1970- og 80-talet truleg det mest omfattande tilfellet av politivald i nyare tid. 

Berre ein liten del av meldte tilfelle av politivald i Noreg endar med domfelling. Statistikken i slike saker viser at det er svært vanskeleg å vinna fram. I første halvår av 2008 behandla Spesialeininga for politisaker 485 saker, og 3 prosent av tilfella førte til påtaleavgjerdsler som førelegg, sikting, tilståingsdom eller tiltale. Ein del saker (19 tilfelle) blei ikkje avgjort ved spesialeininga, men gjekk til administrativ vurdering hjå politimeister eller sjef for særorgan. Blant dei som klaga på behandling av saka var det berre 3 som nådde fram, av 74 klager på Spesialeininga sine  avgjerdsler blei desse oppretthaldne i 71 saker.

Kjelder 
Denne artikkelen inneheld stoff frå  «Politivold» frå ,  den 20. mars 2011.  
 
Denne artikkelen inneheld stoff frå  «Polisbrutalitet» frå ,  den 20. mars 2011.  
 

Politi
Vald
Den egyptiske revolusjonen i 1952

Den egyptiske revolusjonen i 1952 (arabisk ثورة 23 يوليو 1952), også kjent som 23. juli-revolusjonen, viser til hendingane som styrta kong Farouk I av Egypt og monarkiet og innførte ein militærstyrt republikk i Egypt. Statskuppet blei utført av ei gruppe kjend som «Dei frie offiserane» den 23. juli 1952. Leiaren av gruppa, Gamal Abdel Nasser, blei den første presidenten i landet. Suksessen til revolusjonen inspirerte mange arabiske og afrikanske land til å fjerna pro-vestlege (særleg pro-britiske og pro-franske) regime.

Hendinga er minna i Egypt ved at nasjonaldagen deira er 23. juli, kjend som revolusjonsdagen.

Kjelder
Denne artikkelen bygger på «Den egyptiske revolusjonen i 1952» frå ,  den 20. mars 2011.  
 
Denne artikkelen bygger på «1952 Egyptian revolution» frå ,  den 20. mars 2011.  
 

Revolusjonar på 1900-talet
Egyptisk historie
Konfliktar i 1952
Konfliktar under den kalde krigen
Statskupp
Golden Gate Bridge

Golden Gate Bridge er ei hengebru over Golden Gate, munningen av San Francisco-bukta i Stillehavet. Brua bind saman San Francisco med Marin County. Denne berømte raude brua er 2,7 km lang. Den er ein del av California State Route 1.

Brua blei bygd mellom 1933 og 1937, og er med sitt 1280 meter lange hovudspenn ei av verdas lengste hengebruer. Den var inntil 1964 verdas lengste bru totalt. Brua er ei vektankra hengebru, og 1280 meter med ope vatn passerer under dei to høge brutårna av stål. Dei to hovudkablane er spente mellom to elegante tårn og veg 11 000 tonn kvar.

Hovudkablane er laga av over 25 000 individuelle vaierar, og overfører vertikalkrefter frå brudekket til tårna.

Golden Gate Bridge var ein suksess og hadde tent inn kostnadane på 75 millionar dollar innan 1971. Berre reisande på veg sørover inn i San Francisco måtte betale bompengar. Dei siste 70 åra har brua stått imot eit utal jordskjelv, inkludert det øydeleggande skjelvet med styrke på 7,1 på Richters skala i 1989. Brua har berre vore stengd tre gongar på grunn av sterk vind i heile  historia si.

Fall frå brua 
Kvart år døyr ca. 25 menneske etter å ha hoppa frå brua. I mars 2011 overlevde ein 17 år gammal gut etter å ha falle dei 60 meterane ned til sjøen og i april same år overlevde ei 16 år gamal jente.

Galleri

Referansar 

San Francisco
Bruer i California
Bruer opna i 1937
1937 i USA
Hengebruer i USA
Karlsborg

Karlsborg er ein svensk by og centralort i Karlsborgs kommun i Västra Götalands län i landskapet Västergötland. I 2005 hadde byen  innbyggjarar. 

Karlsborg ligg ved vestsida av Vättern og er kjend for Karlsborgs festning som blei oppført i åra 1819–1909. Tettstaden blei grunnlagt og baserte veksten sin på byggarbeida på Karlsborg festning på 1800-talet. Festninga var meint å fungere som reservehovudstad for Sverige i ein krigssituasjon.

Bakgrunnsstoff 
Nettstaden til Karlsborgs kommun

Karlsborgs kommun
tettstader i Västra Götalands län
Gullspång

Gullspång er ein svensk tettstad og centralort i Gullspångs kommun i Västra Götalands län i landskapet Västergötland. I 2005 hadde tettstaden  innbyggjarar.

Bakgrunnsstoff 
 Nettstaden til Gullspångs kommun

Gullspångs kommun
tettstader i Västra Götalands län